बिटिसि खुंथाइनि गाहाइ मावफुं सोद्रोमा प्रमद बर’नि नुजाथिनाय बे मोगा-मोगि सावराय मेलआव “फरायसाफोरनि सोलोंथाइ आरो हारिमुवारी जांख्रिखांनाय” (Students education and cultural movement)नि गायनगिरि सनम वांसुकआ सोलोंथाइयारि बिथिंनि सायाव बेसेन गोसा बिबुंथि लाखिदों। बिबुंथिनि गेजेरजों भारत हादोरआव दोहोनि आरो निखावरिफोरनि गेजेराव थानाय सोलोंथाइ खान्थिखौ फोजोबस्रांनो नांगोन होननानैबो बुंथिदों। सुबुं जिउ खांनायाव सानफ्रोमबो खामानि मावनायनि गेजेरजोंनो आवगायलांनांगोन आरो बेनि सायाव मोजांहै जोथोन लानोबो नांगोन होननानैबो बुंथिबावो रोंगसार वांसुक बिथाङा।